Gw mau tau Kerjaya dari Dzulkefly Ahmad. Jelasin dalam bahasa melayu

Dr. Dzulkefly Ahmad pernah menjadi pensyarah di Fakulti Sains Perubatan, Universiti Sains Malaysia (USM) di Pulau Pinang (1984-1989) dan HUSM, Kelantan (1993-1997). Beliau menjadi pensyarah tamadun Islam di USM (1987-1997). Dzulkefly adalah bekas anggota British Toxicology Society (BTS) dan bekas Asia Pacific Association of Medical Toxicology (APAMT).

Beliau juga pengasas dan Pengerusi Lembaga Pengelola Kolej Jaiputra, Kelantan (1999-2003), IPTS pertama berakreditasi penuh oleh Kementerian Pelajaran Malaysia yang menjalankan kursus bersepadu antara profesional dan agama. Beliau juga Konsultan di sebuah syarikat pengurus asset di Kuala Lumpur (1999-2001), bekas Pengarah (2003-2004) sebuah Syarikat Awam Tersenarai (PLC-Main Board). Penasihat Kanan sebuah syarikat hartanah milik rakyat Saudi di Kuala Lumpur (2005-2007).Pengarah Syarikat Pendidikan Antarabangsa, berpusat di Oman (2017- kini).

Pemikir Politik dan Penganalisis Politik

Dr. Dzulkefly pernah menjadi pemimpin Pergerakan Mahasiswa di United Kingdom (70-80an),Jemaah Islamiah Malaysia (JIM) 1997-1998),Pengarah Pusat Penyelidikan PAS Pusat (1998-2009),AJK Kerja PAS Pusat (2004-2015), AJK Lujnah Politik PAS Pusat (2004-2015 ),AJK Pemandu Gabungann Pilihanraya Bersih dan Adil (BERSIH).

Beliau juga sempat menulis dan mengulas isu-isu semasa di media massa dan turut membentang kertas kerja di peringkat nasional dan antarabangsa (pembangunan ekonomi, perhubungan kaum dan pertembungan tamadun Islam-Barat, Political Islam dll).Sejak penglibatan, beliau telah menghasilkan beberapa buku dalam bahasa lnggeris dan Bahasa Malaysia seperti 'Blindspot' (2003), Striving For Change (2007), Pergelutan Demi Perubahan (2016 ) dan Najibnomiks: Rahmat atau Malapetaka?(2017).

Beliau telah memimpin Pusat Penyelidikan PAS dan kemudian setelah keluar dari PAS, beliau menjadi ahli parti Amanah Negara, dan menyandang jawatan Pengarah Strategi Parti Amanah Negara.  Sebagai sebahagian dari pasukan pemikir parti, beliau telah menghasilkan buku 'Negara Berkebajikan' semasa bersama Parti Islam Se Malaysia (PAS). Beliau turut sama menghasilkan 'Belanjawaan Alternatif' setiap tahun dan Buku Jingga ketika dalam Pakatan Rakyat dan Buku Jingga.

Ahli Kumpulan Pemikir dalam Pakatan Harapan yang menghasilkan Belanjawaan Alternatif (2017 dan 2018) dan penerbitan Manifesto Pakatan Harapan yakni "Buku Harapan". Disamping itu beliau juga aktif menulis sebagai Kolumnis dalam majalah The Edge dan media portal seperti Malaysiakini, The Malaysianinsight, TMI, Free Malaysia Today.

Di peringkat antarabangsa dan nasional, beliau sering diundang untuk berkongsi pemikiran dan pengalamannya dalam 'Political Islam', agenda pembangunan sosio-ekonomi dan isu-isu antara agama dan antara tamadun.